kardosdrur/scandi-wiki huggingface dataset:
Fred Zinnemann

Fred Zinnemann (29. april 1907–14. marts 1997) var en østrigsk–amerikansk filminstruktør.

Filmografi 
 Det syvende kors (The Seventh Cross, 1944)
 Et barn eftersøges (The Search, 1948)
 Stækkede vinger (The Men, 1951)
 Sheriffen (High Noon, 1952)
 Herfra til evigheden (From Here to Eternity, 1953)
 Oklahoma (Oklahoma, 1955)
 Narkomanen (A Hatful of Rain, 1957)
 Nonnen (The Nun's Story, 1959)
 Fjerne horisonter (The Sundowners', 1960)
 - og så kom hævnens time (Behold a Pale Horse, 1964)
 Mand til alle tider (A Man for All Seasons, 1966)
 Sjakalen (The Day of the Jackal, 1973)
 Julia (Julia, 1977)
 Bjergbestigeren (Five Days One Summer'', 1982)

Referencer

Eksterne henvisninger 
 

Filminstruktører fra USA
Hollywood Walk of Fame
Oscar for bedste instruktør
Golden Globe for bedste instruktør
Uffe

Uffe er et drengenavn, der oprindeligt kommer fra oldhøjtysk eller oldfrisisk "Uffo", der er en kortform for flere navne, der ender på "wulf" eller "ulf". Navnet Ulf har samme oprindelse, og omkring 3.750 danskere bærer et af navnene ifølge Danmarks Statistik.

Kendte personer med navnet 
Uffe Bech, dansk fodboldspiller, der spiller som midtbane eller kant for Hannover 96.
Uffe Buchard, dansk kreativ direktør, chefredaktør, TV-vært og modeskribent.
Uffe den Spage, nordisk mytologisk kongesøn.
Uffe Elbæk, dansk rektor for KaosPiloterne og tidligere kulturminister.
Uffe Ellemann-Jensen, dansk journalist og tidligere udenrigsminister.
Uffe Harder, dansk digter og oversætter.
Uffe Holm, dansk standup-komiker.
Ulf Kirsten, tysk fodboldspiller.
Ulf Lundell, svensk musiker, forfatter og billedkunstner.
Ulf Pilgaard, dansk skuespiller.
Uffe Rørbæk Madsen, dansk sanger, musiker, komiker, manuskriptforfatter, filminstruktør og skuespiller.
Uffe Savery, dansk percussionist i Safri Duo.
Ulf Schefvert, svensk håndboldtræner.
Ulf Schirmer, tysk dirigent.
Uffe Stenstrop, dansk journalist og tidligere radiovært.
Uffe Thorndahl, dansk politiker, borgmester og tidligere folketingsmedlem.
Uffe Steen, dansk jazz og blues guitarist.

Navnet anvendt i fiktion 
Ulf Thomsen er politichef i tv-serien Rejseholdet og spilles af Erik Wedersøe.
Uffe Spage Andersen er en figur i tv-julekalenderen Alletiders nisse spillet af Steen Stig Lommer.
Uffe den Spage, nordisk, mytologisk kongesøn.

Noter 

Drengenavne
TTT Eindhoven

UCI Pro Tour Team Time Trial Eindhoven (forkortelse TTT Eindhoven) er det eneste rene holdtidskørsels konkurrence i cykelsportens ProTour.

Løbet foregår i Eindhoven, Holland i juni hvert år, lige efter Ster Elektro Toer. Det blev første gang arrangeret i 2005. Løbet er ca. 50 kilometer, og hvert hold består af otte ryttere (seks i 2005).

Vindere

Eksterne links 
 Officielle hjemmeside 

Cykelløb i Holland
Eindhoven
Etableret i 2005
Maksim Iglinskij

Maksim Iglinskij (russisk Максим Иглинский; født 18. april 1981 i Astana) er en kasakhisk professionel landevejsrytter, som kører for det kasakhiske ProTour-hold .

Maksim Iglinskij er tidligere kasakhisk mester i enkeltstart og har en etapesejr i Dauphiné Libéré.

Eksterne henvisninger 

Mandlige cykelryttere fra Kasakhstan
Personer fra Astana
Pierrick Fédrigo

Pierrick Fédrigo (født 30. november 1978) er en tidligere professionel fransk cykelrytter. Han cykler for holdet Française des Jeux. Fédrigos to største sejre i verdens største cykelløb kom da han vandt 14. etape af Tour de France 2006. og 16. etape af Tour de France 2010 foran blandt andre Lance Armstrong.

Eksterne henvisninger 

Mandlige cykelryttere fra Frankrig
TTT Eindhoven 2007

TTT Eindhoven 2007 var den 3. udgave af cykelløbet TTT Eindhoven (Team Time Trial Eindhoven), og blev arrangeret 24. juni 2007. Løbet foregik i Eindhoven i Holland. Alle de 20 ProTour-hold stilte til start i årets løb.

Team CSC tog sin anden sejr i streg, og holdets ryttere David Zabriskie, Christian Vandevelde, Nicki Sørensen, Luke Roberts, Marcus Ljungqvist, Bobby Julich, Iñigo Cuesta og Michael Blaudzun beviste at CSC fortsat er et af de bedste holdtidskørsels-hold i verden, selv om de kun slog Tinkoff med 0.43 sekunder.

Resultater

24-06-2007: Eindhoven, 48.6 km. (TTT)

Eksterne links 
 Officielle hjemmeside 

UCI ProTour 2007
Eindhoven
Punkt 22

Punkt 22 (originaltitel Catch-22) er en satirisk roman fra 1961 af den amerikanske forfatter Joseph Heller.
Handlingen udspiller sig under de sidste år af 2. verdenskrig, hvor man følger en amerikansk bombeeskadrille med base på den italienske ø Pianosa.

Persongalleriet rummer alle menneskelige dårskaber, som i en række absurde optrin belyser krigens meningsløshed: Den menneskesky chef major Major Major; den psykopatisk entreprenante messeofficer Milo Minderbinder og den pacifistiske kaptajn John Yossarian, der nøgen skjuler sig i et træ under en parade for at slippe for en orden. Endelig er der piloten Orr, der igen og igen styrter i Middelhavet og som den eneste undslipper mareridtet, idet han padler i sikkerhed i Sverige.

Catch-22 (logik) 
Romanens originaltitel bruges som en Catch-22-situation til at beskrive et paradoks, hvor man vælger forkert, uanset hvilken løsning man i en given valgsituation foretrækker. Eksemplet i romanen er en bombeflyver, der søger om at blive fritaget fra at flyve flere togter. Den eneste måde at gøre det på er ved hos eskadrillens læge at blive diagnosticeret som sindssyg. At ønske at flyve flere togter anses af militæret for sindssygt. Ved at påberåbe sig sindssyge for at slippe for flere opgaver demonstrerer man, at man er ved sine fulde fem og altså tjenestedygtig og uden ret til orlov.

Udtrykket „Catch 22“ (uden bindestreg!) er i USA et hyppigt anvendt begreb, for eksempel: „Catch 22 position of psychiatric patients“ (1973, On Being Sane in Insane Places)

Se også
Mike Nichols' film af samme navn fra 1970 er baseret på romanen.

Romaner fra USA
Litteratur i 1961
Postmoderne litteratur
Doggie

Doggie (født 19. april 1966 i Køge), er en dansk kunstner-observatør, der lever og arbejder i København og Istanbul.

Doggie var en af pionererne i Dansk Hip-Hop, der i Skandinavien havde sit udspring i begyndelsen af 80'erne. Han var medlem af The New Nation og var medstifter af graffitigruppen The Dark Roses. Han studerede til reklametegner og efter endt uddannelse i 1988 arbejdede han som grafiker og AD'er. Han var hovedmanden bag flere Hip-Hop-jams, lavede Av-shows og involverede sig i flere skandinaviske graffiti-/Hip-Hop-udstillinger og shows. Han levede og arbejdede i Amsterdam, NYC og Montpellier hvor han udviklede sine arbejder, 'tup' maleriet og skulptur 'What you see is what you get'.

I næsten 10 år arbejdede Doggie ikke med sin kunst, før han i 2006 åbnede sit DoggieStudio.
Han har siden udstillet i flere europæiske byer med sine fotocollager. Et projekt han kaldte for: 'I'm trying to destroy what you do see'. Hans seneste arbejder er som en "Hockney'sk" fotoserie i flere lag, der bliver revet fra hinanden og sat sammen på ny. Et puslespil med et vellignende motiv, som destrueres og komponeres til et iturevet lag af billeder bredt ud oven på et andet. Danner huller og skygger, blotlægger eller fremprovokere en synergi mellem det vi ser og det vi ikke ser. Et formsprog eller et billedeksperiment man allerede kunne finde i hans arbejder "Timespaper" fra 1989 og i en posterserie fra 1990.

Ekstern henvisning 

 DoggieStudio entry 

Malere fra Danmark
Kunstnere fra Danmark
Graffitikunstnere fra Danmark
Personer fra Køge
Dope

Dope er et rock/metalband som blev stiftet i 1997 i New York City. Bandet blev grundlagt af sangskriveren Edsel Dope. Som barn blev han og hans bror adskilt da deres forældre fik en skilsmisse. Da de blev voksne blev de genforenet og Simon sluttede sig til Edsels band hvor han kom til at spille keyboard. Brødrene rekruterede derefter Tripp Eisen som bassist, Preston Nash som trommeslager, og Sloane Jentry som guitarist.

Bandet fik en del succes i de sene 1990'er og tidligt i 2000. De har til dato udgivet fem studiealbums.

Medlemmer 
 Edsel Dope – Vokal, guitar, keyboard (1997-)
 Virus – Lead guitar, bagvokal (2000-)
 Angel – Trommer (2007-)
 Brix Milner – Bas (2004-)

Diskogarfi 
 Felons and Revolutionaries (1999)
 Life (2001)
 Group Therapy (2003)
 American Apathy (2005)
 No Regrets (2009)
 Blood Money, Part 1 (2016)

Henvisninger 
 Officielle hjemmeside 

Rockgrupper fra USA
Nu metal-grupper
Musikgrupper fra USA
Musikgrupper fra 1997
Typetal

Typetallet (eller typen)  for en række værdier er den værdi, som hyppigst forekommer. Typetallet er i lighed med middelværdien og medianen en måde at beskrive middeltendensen i data. Givet værdierne (1,2,1,4) vil 1 være typetallet fordi det fremkommer to gange, mens 2 og 4 kun fremkommer en gang. Der kan være flere typetal i et datasæt. Givet værdierne (13,16,13,15,16) vil 13 og 16 være typetallene fordi de begge fremkommer to gange, mens 15 kun fremkommer en gang.

Typetal i sandsynlighedsregning
Inden for sandsynlighedsregning er typetallet det tal, som fremkommer med størst sandsynlighed. For en kontinuert variabel er det ikke muligt at tælle sig frem til typetallet (fordi der generelt ikke er to ens værdier). Her må man i stedet for finde maksimum af sandsynlighedstæthedsfunktion.

Se også
Middelværdi
Median

Middelværdier
Sandsynlighedsregning
Eric Gadd

Eric Gadd (født Carl Erik Gudmund Gadd 31. juli 1965 i Visby) er en svensk sanger og sangskriver.

Diskografi 
 Hurra du lever pang du är död  (1989-09-15)
 Do You Believe In Gadd (1991-01-01) (album)
 On Display (1993-01-01) (album)
 Floating (1995-04-07) (album)
 The Right Way (1997-01-01) (album)
 Spirit (1999-11-24) (album)
 Life support (2002-11-27) (album)
 Meet me here (2006-04-05) (single)
 Eric gadd (2006-04-05) (album)
 C'mon c'mon let's love – (2006-10-23) (musikvideo)

Eksterne kilder/henvisninger 
 Eric Gadd Officielle hjemmeside 
 

Sangere fra Sverige
Personer fra Visby
Zac Efron

Zachary David Alexander Efron (født 18. oktober 1987), bedre kendt som Zac Efron, er en amerikansk skuespiller og sanger. Han er bedst kendt for sin optræden i Disney Channel Original Movie High School Musical som Troy Bolton og i filmen Hairspray som Link Larkin.

Opvækst 

Efron blev født i San Luis Obispo, Californien og flyttede senere til Arroyo Grande. Faderen David Efron er ingeniør ved et kraftværk. Moderen Starla Baskett, er tidligere sekretær på samme kraftværk som Efrons far arbejder på. Zac er blevet opdraget og opvokset "bestemt". Det var i seng klokken ni og ikke noget leg, playstation eller andet sjov før lektierne var lavet, og det er Zac sine forældre meget taknemmelig for. Efron havde en, hvad han selv beskriver som, almindelig barndom i en middelklassefamilie og har en lillebror ved navn Dylan.

Det var faren, der opmuntrede ham til at starte med skuespil som 11-årig. Derefter optrådte han i teaterstykkerne i sin skole og fik arbejde på et teater ved navn "The Melodrama", han har aldrig fået sangtimer. Han optrådte i en række forskellige stykker.

Udover Vanessa Anne Hudgens har han desuden også været kærester med Ashley Tisdale
(Sharpay fra High School Musical) i en periode, men de er stadig bedste venner. Han har været kærste med Vanessa Anne Hudgens i ca. 4 år. De fandt sammen under optagelserne af den første High School Musical.

Uddannelse 
Efron blev optaget på University of Southern California, han har ikke gået på universitet endnu, men han har planer om at få en uddannelse på et tidspunkt. Men han holder en pause, da han har meget travlt med at lave film. Han har planlagt at genoptage studierne.

Privatliv 
Efron var på Forbes Celebrity 100 liste i 2008 som nummer 92, med estimerede indtjening på $5.8 million fra juni 2007 til juni 2008. Pr. 5. april 2009 udgjorde hans personlige formue omkring $10 millioner.

Magasinet People skrev i 2007, at Efron og Vanessa Hudgens begyndte at date i 2005 under indspilningen af High School Musical,, selv Us sagde, efter de to brød op i december 2010, at de "mødtes i 2005, samtidig med at den første High School Musical, og blev et par omkring to år senere". 

Efron søgt behandling i begyndelsen af 2013 efter kampe med alkoholisme. Han har været ædru i seks måneder i december 2013. 

I 2019 datede han den danske OL-svømmer Sarah Bro, men forholdet gik i stykker.

Filmografi

Priser

Vundet 
 2006 – Teen Choice Award: Choice Breakout Star
 2006 – Teen Choice Award: Choice Chemistry for High School Musical 
 2007 – Kids' Choice Award: Best male Actor
 2007 – Teen Choice Award: Choice Male Hottie
 2007 – Hollywood Film Award: Ensemble of the Year 
 2007 – Young Hollywood Award: One to Watch in Hairspray
 2007 – Vi Unge : Førstepladsen som årets lækreste fyr

Nomineret 
 2005 – Young Artist Award: Best Performance in a TV Movie, Miniseries or Special by a Supporting Actor for Miracle Run
 2007 – Young Artist Award: Best Performance in a TV Movie, Miniseries or Special by a Lead Actor for High School Musical

Referencer

Eksterne henvisninger 

 
 

Skuespillere fra Californien
Filmskuespillere fra USA
High School Musical
Isentropisk proces

En isentropisk proces eller reversibel adiabatisk proces er en termodynamisk proces, hvor en indesluttet mængde gas får (langsomt) ændret sit rumfang så entropien er konstant. Temperaturen vil stige hvis rumfanget mindskes og falde hvis rumfanget øges.

Adiabatisk betyder, at der ingen udveksling af varme er i processen, hvor reversibel betyder, at der ingen friktion er i processen.

Kilder/referencer 

Termodynamiske processer
Termodynamisk proces

En termodynamisk proces kan defineres til at være en termodynamisk systems energimæssige udvikling fra en termodynamisk tilstand til en anden.

Ofte idealiserer man sådanne processer, hvor en eller flere termodynamiske variabler holdes konstant. Her er eksempler på sådanne termodynamiske processer:
 isoterm proces (ved konstant temperatur, vedligeholdt med termisk varme tiføjet eller fjernet ved hjælp af en varmereservoir)
 isobar proces (ved konstant tryk)
 isochor proces (ved konstant rumfang)
 adiabatisk proces (ingen termisk varme tilføres eller fjernes fra arbejdsfluidet)
 isentropisk proces (ingen termisk varme tilføres eller fjernes fra arbejdsfluidet – og entropien er konstant – det kaldes også en reversibel adiabatisk proces)
 isentalpisk proces (entalpien er konstant)

Termodynamisk processer anvendes bl.a. i termodynamiske kredsprocesser.

Kilder/referencer

Se også 
 Polytropisk proces
Jørgen Sonne

Der er flere personer ved navn Jørgen Sonne:

 Jørgen Sonne (maler) (1801-1890) – dansk maler (Jørgen Valentin Sonne)
 Jørgen Sonne (forfatter) (1925-2015) – dansk forfatter (Jørgen Jacobsen Sonne)
Karst

Karstlandskab er et landskab, hvor kalkstensunderlaget når frem til overfladen og bliver omformet af bl.a. det rindende vand. Floderne har ofte underjordiske løb. Sænkninger (doliner) bl.a. som følge af nedstyrtninger i underjordiske huler. Et sådant landskab findes mange steder i verden, bl.a. på Ölands Alvar og i landsdelen Karst i Slovenien (østlige del af Istrien, mellem Ljubljana og Trieste i Italien). I Danmark er fx Nors Sø og Vandet Sø i Thy eksempler på såkaldte karstsøer.

Se også
Ponor

Kilde 
 Munkgaards Geografi Leksikon

Landskabsformer
Sticky

Sticky er et dansk pop-, rock- og punkband.

Sticky har lavet en sang om bordtennisspilleren Finn Tugwell.

Sticky har udgivet albummet Atomteoretisk eftermiddag. Titelsangen handler om nogle af medlemmerne af Stickys besøg hos deres ven Lars Bo Henriksen i København.

Sticky består af Søren Zahle Schou (Sang, keyboard), Mads Bech Olesen (Guitar), Michael Banke (Guitar), Kasper Duus (Bas), Franz Berliner (Guitar og Computer/beats/samples) og Anders Rønne (Trommer).

Store dele af bandets medlemmer udspringer af det legendariske band Limited Edition fra Skanderborg.

Musikgrupper fra Danmark
Flandern Rundt 2007

Flandern Rundt 2007 var den 91. udgave af løbet og fandt sted den 8. april 2007. Løbet blev vundet af italieneren Alessandro Ballan fra Lampre-Fondital-holdet, foran belgieren Leif Hoste.

Brugge – Meerbeke, 255 km 
08-04-2007

UCI ProTour 2007
2007
Arier

Arier (, , ārya: „ædel“; afledte former aryāna, ari eller arya, fra proto-indogermansk *ar-yo: „godt skabt“) er blevet brugt som betegnelse for de indoiranske stammer, som på et tidspunkt mellem 2000 f.Kr. og 1500 f.Kr. indvandrede til Afghanistan og Irans højland, men egentlige migrationsteorier er spekulative. 
Arierne nævnes i Avesta, der er en del af den iranske zarathustrianisme, og i Rigveda, fra de indiske vedaer. Avesta fik sin første troværdige oversættelse gennem den danske sproghistoriker Rasmus Rask (1826).

Siden det sassanidiske imperium er "arier" blevet betegnelsen for Iran og dets indbyggere ; Eran Shahr og Ērān, hhv. ariske imperium og arier.

Begrebshistorie 
I den filologiske forskning i slutningen af 1700-tallet fremkom tesen om den indoeuropæiske sproggruppe, med reference til det tyske koncept 'indoeuropäische Sprachen' – 'langues indo-germaniques' hos den danske geograf Malthe Conrad Bruun (1775-1826). Datidens etnolingvistik fandt her et belæg også for et oprindeligt folk, der havde talt det oprindelige sprog. Dette urfolk kaldte man "arier".

Fra det 19. århundrede fremkom ideen at disse folk dannede en biologisk bestembar gruppe, og herfra hentede den nazistiske race-ideologi blandt andet også sit materiale.

Tyskernes udgave 
En af de mest indflydelsesrige tyske idealister om den ariske race var Johann Gottlieb Fichte. Ifølge hans opfattelse var europæere efterkommere af indo-iranske bosættere og folk fra oldtidens Indien og Persien. Tilhængerne af denne teori baserer deres påstand på ligheden af europæiske ord og deres betydning for dem af indo-iranske sprog og modsætningen af ariere, som er "høje og noble", i modsætning til den "parasitiske semitiske kultur".
Nationalsocialisterne, der fik magten i 1933, havde som mål for deres politik at fjerne de semitiske elementer i den tyske tankegang, kultur og vaner for at sætte den ariske tankegang og væremåde i stedet, som nationalsocialisterne mente passede bedre til den racemæssigt ariske tyske befolkning. Men denne ideologi skulle desuden indføres i næsten hele Europa og i sidste ende lede til Holocaust.

Se også 

Sprog
 Det indoiranske ursprog, et satemsprog. 
Folk
 Indo-arierne

Noter 

 

Indo-iranske sprog
Menneskerace
Oldtidens folkeslag
Nordsjællands Grundskole og Gymnasium

Nordsjællands Grundskole og Gymnasium samt HF også kaldet "NGG" ligger ved Kokkedal i Fredensborg Kommune (men har postadresse i Hørsholm). Skolen har udover grundskole, gymnasium og HF, en international afdeling, hvor engelsktalende børn kan blive undervist i dansk og samtidig holde deres engelsk ved lige samt en førskole-afdeling og en fritidsordning 

NGG blev grundlagt i 1983 af Jan Thrane og har i dag omkring 1.400 elever og 150 lærere. Den nuværende rektor hedder Thomas Thrane. Udover rektor har skolen 3 inspektører:  

Joan Trabjerg, inspektør for 0.-6. klasse.  

Jan Bo Jensen, inspektør for 7.-10. klasse. 

Jens Ulrik Engelund, inspektør for gymnasiet samt HF.

Undervisning 
Skolen introducerer børnene for engelskundervisning i 0. klasse, tysk eller fransk i 5. klasse og spansk samt andre ikke-obligatoriske valgfag i 7. klasse.

Rejser 
Skolens yngre elever tager hvert andet år på lejrskole rundt omkring i Danmark, blandt de populæreste lejrskolemål er Samsø, Ribe og Skagen. I 7. klasse tager eleverne til Bornholm. I ottende klasse rejser eleverne på deres første udlandsrejse til enten Berlin, Alsace eller Paris. I gymnasiet tilbydes der ture  bl.a. i 1.g en skitur til Norge, i 2.g  en tur til Grønland, Singapore eller New York og i 3.g en rejse til Madrid, Bruxelles eller en anden storby. Rektor deltager så vidt muligt i de fleste af de ældre elevers rejser.

SportsCollege 
Eleverne i 9. klasse og op til 3.g/2. HF har ved siden af undervisningen mulighed for at tilmelde sig NGG SportsCollege. Her findes linjer for fodbold, håndbold, golf, fitness, ski og dans. Disse træner tirsdag og torsdag morgen fra kl. 8.00-9.30 deres respektive sportsgrene, hvorefter de fortsætter med deres normale skoledag fra kl. 10.00.

Fritidstilbud 
Efter skoletid har eleverne i indskolingen og mellemtrinnet mulighed for at benytte skolens fritidsordning, Svanereden. Her har eleverne mulighed for at være hele eftermiddagen og nyde denne med andre elever.

Jubilæer 
I 2008 fejrede "NGG" 25-års jubilæum, og ved 20-års jubilæet i 2003 optrådte drengebandet C21 for de større elever.

I 2012 udklækkede gymnasiet sin 25. studenterårgang. I 2013 fejrede gymnasiets første studenterårgang sit 25 års jubilæum på skolen.

Støtteforeningen 

Til NGG er knyttet en støtteforening, der har til formål at hjælpe skolen med forbedringer og nyanskaffelser samt øge interessen for skolen ved afholdelse af forskellige arrangementer.

Eksterne henvisninger 

 NGG (Nordsjællands Grundskole og Gymnasium samt HF) – officiel website 

Gymnasier i Danmark
Bygninger, konstruktioner og anlæg i Fredensborg Kommune
Friskoler i Danmark
P/E

Begrebet P/E står for price/earnings og bruges af virksomheds- og aktieanalytikere. P/E måler, hvor mange penge en investor skal betale for en årlig indtjening på en krone ved køb af en aktie. P/E udregnes som den nuværende pris for en aktie (dvs. aktiekursen), P, divideret med enten et gennemsnit af tidligere nettoindtjening over en periode eller en vurdering af fremtidig nettoindtjening.

Historisk P/E 

P/E(10) er det mest almindelige mål og fremkommer ved at dividere den nuværende aktiepris med de sidste 10 års gennemsnitlige årlige indtjening pr. aktie. Dette historiske mål er ikke nødvendigvis et godt mål for fremtidig indtjening. Derfor kan f.eks. P/E(5), som kun måler over de sidste fem år, også bruges, hvis selskabet har oplevet ændring i væksten.

Fremtidig P/E 

Et bedre mål for værdisætning af aktier er at estimere den fremtidige indtjening og bruge den til P/E. Det er nemlig ikke altid, et historisk P/E giver et godt billede af fremtidig P/E. F.eks. har mange virksomheder haft negativ indtjening i en periode, men kan vise gode tal i de seneste perioder i en klar trend. Sådan et firma har formodet forventning om højere fremtidig indtjening end den gennemsnitlige historiske P/E ville antage.

F.eks. benyttes estimater af fremtidig indtjening til at udregne P/E(forward), og her er der også tale om en vurdering af den gennemsnitlige årlige indtjening i en vilkårlig lang periode (i hvert fald så længe, man ejer aktien).  En vækstaktie, som har dårlig historisk indtjening, f.eks. Vestas i 2003, vil kunne udvise årlige forbedringer i indtjeningen, der senere vil give positiv indtjening. Dermed bliver historisk P/E ubrugelig for mange selskaber, mens estimeret P/E(forward) kan være særdeles brugbar.

Betydning og brug i investering 

En lav P/E er som udgangspunkt godt: Hvis overskuddet fra virksomheden falder, og markedskursen på aktien er uændret, vil P/E stige og gøre aktien mindre attraktiv. Hvis prisen på en aktie falder uden tydelige ændringer i fremtidig indtjening, bliver den tilsvarende mere attraktiv, fordi P/E(forward) falder. 

P/E kan også relateres til to andre finansielle nøgletal, K/I (Kurs/indre værdi) og egenkapitalafkastet (ROE) ved hjælp af sammenhængen:

P/E = (K/I)  /   ROE

Her udregnes ROE som en brøkdel, eller som procentdel hvis man ganger med 100.

Det ses heraf, at hvis kursen svarer til den indre værdi i selskabet, som omtrent gælder for en aktie, der ligesom en obligation er meget prisstabil, så er forretningen af egenkapitalen den omvendte af P/E. Dvs en forrentning på 4% (ROE = 0,04) svarer til P/E = 25.

En P/E(forward) på 25 betyder derfor, at investoren skal betale ca. 25 kroner for et forventet fremtidigt årligt overskud på 1 krone. Det svarer omtrent til en forrentning af investeringen på 4 %.

Kilder

Eksterne henvisninger 

 Price-Earnings Ratio

Aktiemarked
Finansielle nøgletal
Westport (Irland)

Westport (Irland) (Irsk: Cathair na Mart) er en irsk by i County Mayo i provinsen Connacht, i den vestlige del af Republikken Irland med en befolkning (inkl. opland) på 5.475 indb i 2006 (5.634 i 2002)

Se også 

 Oversigt over de 100 største byer i Republikken Irland

Byer i Irland
Kells (Irland)

Kells (Irsk: Ceanannas) er en irsk by i County Meath i provinsen Leinster, i den centrale del af Republikken Irland med en befolkning (inkl. opland) på 5,248 indb i 2006 (4,421 i 2002).

Se også 
 Oversigt over de 100 største byer i Republikken Irland

Byer i Irland